钦定古今图书集成/方舆汇编/职方典/第1445卷 > 《为裴中丞奏邕管黄家贼事宜状》
## 钦定古今图书集成/方舆汇编/职方典/第1445卷 > 《为裴中丞奏邕管黄家贼事宜状》

柳宗元

右，今月四日，邕管奏事官严训过称，“押衙谭叔向等
与黄家贼五千馀人谋为翻动，虽已诛斩，犹未清宁。
当时差本道同十将某至邕管界，守宾州以来迎探
事宜，兼为声援。昨得十四日状，并严训状报同，其黄
家贼并已退散，各归洞穴讫。”伏以鼠窃狗偷，非足为
患。陛下威灵远被，神化旁行，遂使奸猾之谋，先期而
自露；回邪之党，不戮而尽夷。伏恐飞章已达，告语未
闻，尚轸天心，犹烦庙算。臣谬居方镇，沗接疆界，所得
事宜，不敢不奏。

功之辰，惭愤空积。陈力之志，誓死不逾。伏惟仁恩，终
赐展效。今者中华宁谧，异类服从，惟此南方，尚馀寇
孽。伏以黄少卿等凭培𪣻以自固，合莝脆以为强，劫
胁使臣，侵暴列郡。虽狐鼠之陋，无足示威；而蜂虿之
微，犹能害物。必资翦伐，方致和平。庶尽驽蹇之劳，以
“答恩荣之重。抚心踊跃，夙夜不宁。私布丹诚，敢期明
鉴。无任感激屏营之至。”